Twee ontsnaptes weer vasArgieffoto Lt.kol. Amanda Funani, woordvoerder van die polisie, het gesê Patrick Moyo en Zacharia Chauke is Woensdag in hegtenis geneem nadat inligting van die publiek ontvang is. “Moyo (26) en Chauke (32), wat onderskeidelik van Zimbabwe en Mosambiek af kom, sal binnekort in die Brits-landdroshof verskyn op aanklag van ontsnapping uit wettige aanhouding.” Die twee het in April vanjaar saam met Victor Madonsela (41) ontsnap nadat hulle glo die diefwering voor ŉ venster verwyder het. Hulle was in aanhouding vir sake van huisbraak.